การ์ตูนเน็ตเวิร์คเอเชียตะวันออกเฉียงใต้

การออกอากาศในประเทศไทย

การ์ตูนเน็ตเวิร์ค เริ่มออกอากาศในประเทศไทยเมื่อวันที่ 8 มิถุนายน พ.ศ.  2537 โดย บริษัท สยาม บรอดแคสติ้ง จำกัด หรือไทยสกาย ซึ่งตอนนั้นการ์ตูนเน็ตเวิร์คยังแบ่งเวลาออกอากาศด้วยโดยชื่อ TNT & Cartoon Network รายการการ์ตูน(กลางวัน) และภาพยนตร์คลาสสิก(กลางคืน) ภายหลังตั้งแต่วันที่ 1 กรกฎาคม พ.ศ. 2544 ช่องการ์ตูนเน็ตเวิร์คได้ออกอากาศ 24 ชั่วโมงโดยยกเลิกภาพยนตร์คลาสสิกช่วงกลางคืน ในปลายปี พ.ศ. 2540 นั้น บริษัท ทรูวิชั่นส์ จำกัด (มหาชน) เดิมชื่อ บริษัท ยูไนเต็ด บรอดคาสติง คอร์ปอเรชัน จำกัด (ยูบีซี) ได้นำลิขสิทธิมาแพร่ภาพต่อจากไทยสกายที่ปิดตัวลง และได้จัดทำเป็นเวอร์ชันภาษาไทย ออกอากาศทางทรูวิชั่นส์ช่อง 449 (ในระบบ HD) และช่อง 453 (ในระบบ SD) รับชมได้ในทรูวิชั่นส์ โกลด์ เอชดี แพ็คเกจ,แพลทินัม เอชดี แพ็คเกจ,ซูเปอร์ แฟมิลี่ เอชดี,สมาร์ท แฟมิลี่ เอชดี

ศุกร์เย้ (FriYay)

นำการ์ตูนตอนใหม่ๆเข้ามาฉาย เช่น โลกสุดอัศจรรย์ของกัมบอล, Craig of the Creek, ทีน ไททันส์ โก และ สามหมีจอมป่วน ทุกวันศุกร์ เวลา 16.00น. ถึง 17.00น.

การ์ตูนเน็ตเวิร์ค ป๊อปคอร์น (Cartoon Network Popcorn)

นำภาพยนตร์การ์ตูนของการ์ตูนเน็ตเวิร์คมาฉาย ทุกวันเสาร์ 10:30 น. ฉายซ้ำวันเสาร์ 17:00 น. และวันอาทิตย์ 10:30 น. และ 17:00 น. ปัจจุบันจะมีการเอาภาพยนตร์ของค่ายอื่นมาฉายด้วย โดยจะฉายเวลา 13:00 น. ของวันเสาร์หรือวันอาทิตย์ ปัจจุบัน จะฉายวันเสาร์-อาทิตย์ เวลา 18:00 น. โดยจะมีภาพยนตร์ใหม่มาเพิ่มด้วยในบางครั้ง

ลาฟเตอร์นูน (Laughternoons)

นำการ์ตูนตลกๆ 6 เรื่องมาฉาย เรื่องละ 30 นาที ทุกวันจันทร์ถึงศุกร์ เวลา 15.00น. ถึง 18.00น. ซึ่งบางเรื่องก็จะฉายตอนใหม่ล่าสุดด้วย

เบสต์ ออฟ บัดดี้ (Best of Buddies)

นำการ์ตูนที่มีคู่หูเป็นตัวหลักของเรื่องเช่น โลกสุดอัศจรรย์ของกัมบอล, แอดแวนเจอร์ ไทม์, เร้กกิวล่า โชว์, อังเคิล แกรนด์ปา, ทีน ไททันส์ โก และ จอห์นนี่ เทส ทุกวันเสาร์และอาทิตย์ เวลา 9.00น. ถึง 15.00น. ซึ่งในแต่ละวันจะฉายการ์ตูน 2 เรื่อง สลับกัน เรื่องละ 1 ชั่วโมง จนกว่าจะจบช่วง

การ์ตูนนิโทร (Cartoonito)

ออกอากาศครั้งแรกเมื่อเดือนต้นเมษายน พ.ศ. 2556 ช่วงสำหรับเด็กก่อนวัยเรียนที่เหมือนช่วง ไทนี่ ทีวี (อังกฤษ: Tiny TV) ในอดีต นำการ์ตูนในเวอร์ชันที่ตัวการ์ตูนเป็นเด็กและสอนการเรียนรู้มาฉาย อาทิ เอ บี ซี มอนสเตอร์ส (อังกฤษ: ABC Monsters
) เบบี้ ลูนนี่ย์ ตูนส์ (อังกฤษ: Baby Looney Tunes)  ฉายในเวลา  5:00 น.- 6:00 น.  ของวันจันทร์ - ศุกร์

ฟันเดย์ มันเดย์ (Funday Monday)

นำการ์ตูนฉายรวบรวมความสนุกและตอนใหม่ล่าสุดทุกวันจันทร์ เช่น เร้กกิวล่า โชว์ ,แอดแวนเจอร์ ไทม์ ,สตีเว่น ยูนิเวิร์ส ,ทีน ไททั่นส์ โก! , เดอะทอมแอนด์เจอร์รี่โชว์  ฉายในเวลา  16:00 น.- 18:00 น.  ของทุกวันจันทร์และฉายอีกครั้งวันเสาร์เวลา 07:00 น.

ทูนิซ (Toonix)

นำการ์ตูนฉายรวบรวมตอนสั้นของแต่ละเรื่องมารวมเข้าด้วยกันอย่าง เช่น พิ้งค์ แพนเตอร์และผองเพื่อน,แอดแวนเจอร์ ไทม์,หมาน้อยผู้กล้าหาญ,โลกสุดอัศจรรย์ของกัมบอล,bugged,เดอะ การ์ฟิลด์ โชว์, เป็นต้น ฉายในเวลา 15:00 - 16:00 น. ของวันจันทร์ - ศุกร์

เจค โอเวอร์ มาราธอน (Jake Over Marathon)

เป็นการนำการ์ตูนเรื่อง แอดแวนเจอร์ ไทม์ - (อังกฤษ: Adventure Time) มาฉายแบบมาราธอนการผจญภัยกับ เจค และ ฟินน์ ที่ฉายแบบเต็มอิ่มจุใจ 2 ชั่วโมงครึ่ง ทุกวันเสาร์ ในเวลา 8:00 - 10:30 น. เมื่อปี 2555 ช่วงนี้เคยฉาย 12 ชั่วโมงรวด ตั้งแต่ 10:00 - 22:00 น. เมื่อปลายเดือน มิถุนายน

ตูนอร่อยเหาะ (Toonilicious)

นำการ์ตูนตอนใหม่ล่าสุด ซึ่งปัจจุบัน มีตอนใหม่ของเชาว์เดอร์ การผจญภัยสุดระห่ำของแฟลปแจ๊ค และ Adventure Time ฉายในเวลา 7.00 - 10.00 น. ของวันเสาร์ - อาทิตย์
แต่ปัจจุบันเปลื่ยนเป็นการฉายแบบมาราทอนแทน เวลา 11.00 - 14.30 น. ของวันจันทร์ - ศุกร์ 11.00 - 15.00 น. ของวันเสาร์ - อาทิตย์

อุ้มเท้าและกรงเล็บ (Paws and Claws)

นำการ์ตูนที่มีสัตว์ที่มีอุ้มเท้ากับกรงเล็บมาฉาย เช่น เดอะ การ์ฟิลด์ โชว์ , ทอมแอนด์ เจอร์รี่ โชว์, เดอะพิงค์แพนเตอร์ โชว์ , หมาน้อยผู้กล้าหาญ เป็นต้น ฉายในเวลา  8.00 - 12.00 น. ของวันจันทร์ - ศุกร์ แต่ปัจจุบันถูกยกเลิกฉายไปแล้ว

การ์ตูนจั้มมั้ม (อังกฤษ: Chunky Toons)

นำการ์ตูนมาฉายโดยกำหนดอัตราส่วนใน 1 ชั่วโมง 80 % เป็นการฉายการ์ตูนและอีก 20 % พักเบรกโฆษณา ทุกวันจันทร์ - วันศุกร์ 12:00 น. แต่ปัจจุบันช่วงนี้ได้ถูกยกเลิกออกอากาศไปแล้ว

เบ็นเท็น ไทม์แมนชีน (Ben 10 Time Machine)

เป็นการนำการ์ตูนเรื่อง เบ็นเท็น , เบ็นเท็น: พลังเอเลี่ยน และ เบ็นเท็น: อัลติเมทเอเลี่ยน มาออกอากาศ โดยวันเสาร์ จะมีตอนใหม่ของเบ็นเท็น: อัลติเมทเอเลี่ยน ออกอากาศทุกวันเสาร์ - อาทิตย์ เวลา 10.00 - 12.00 น. และปัจจุบันได้มีการนำการ์ตูนเรื่อง เบ็นเท็น และ เบ็นเท็น : โอมนิเวิร์ส  มาออกอากาศ โดยทุกวันจันทร์ - ศุกร์ ในเวลา 7:00 - 8:00 น.

บลู แค็ท เหมียว-ราธอน (Blue Cat Meow-rathon)

นำการ์ตูนที่มีสัตว์อย่างแมวมาฉายแบบมาราทอนเช่น ทอมแอนด์เจอร์รี่โชว์,โลกสุดอัศจรรย์ของกัมบอล,อ็อคกี้ กับแก๊งแมลงสาบ,เดอะ การ์ฟิลด์ โชว์,พิ้งค์ แพนเตอร์และผองเพื่อน เป็นต้น และแบ่งเป็น 2 ชั่วโมงของเรื่องนั้น ฉายในเวลา 08:00 - 16:00 น. ทุกช่วงกลางเดือน

วีไอพิ้งค์ (VIPink!)

นำการ์ตูนที่มีความมหัศจรรย์และเวทมนตร์มาฉายแบบมาราทอนเช่น โลกสุดอัศจรรย์ของกัมบอล,แอดแวนเจอร์ ไทม์,พิ้งค์ แพนเตอร์และผองเพื่อน ฉายในเวลา 09:00 - 16:00 น. ทุกช่วงกลางเดือน

ไทนี่ ทีวี (อังกฤษ: Tiny TV)

ไทนี่ ทีวี เริ่มออกอากาศครั้งแรกเมื่อเดือนมิถุนายน พ.ศ. 2545 เป็นช่วงสำหรับเด็กก่อนวัยเรียน นำการ์ตูนในเวอร์ชันที่ตัวการ์ตูนเป็นเด็กมาฉาย อาทิ หมาน้อยนามสกูปี้ดู (อังกฤษ:  A Pup Named Scooby Doo) ทอมกับเจอรี่ฉบับจิ๋ว (อังกฤษ: Tom & Jerry Kids) แต่ช่วงนี้ถูกยกเลิกเมื่อเดือนพฤศจิกายน พ.ศ. 2551

ตูนส์ใหม่ วันจันทร์ (New Mondays)

นำการ์ตูนใหม่เข้ามาฉายเป็นครั้งแรกรอบวันจันทร์ ทุกวันจันทร์ 18:00 น. และ 19:00 น.

ศุกร์หรรษา รอบปฐมทัศน์ (Fridays Premiere)

นำการ์ตูนใหม่เข้ามาฉายเป็นครั้งแรกรอบวันศุกร์ ทุกวันศุกร์ 18:00 น.

ทูนามิ (อังกฤษ: Toonami)

นำการ์ตูนแอ็กชั่นในการ์ตูนเน็ตเวิร์คมาฉาย ทุกเย็นวันจันทร์ - วันพฤหัสบดี และทุกเช้าวันเสาร์ - วันอาทิตย์ แต่ช่วงนี้ถูกยกเลิกเมื่อเดือนมกราคม พ.ศ. 2552

บูมเมอแรง (อังกฤษ: Boomerang)

นำการ์ตูนคลาสิกในยุค 60 - 90 มาฉาย แต่เมื่อเดือนกันยายน พ.ศ. 2548 บูมเมอแรงได้เปิดเป็นช่องรายการใหม่ ช่วงบูมเมอแรงในการ์ตูนเน็ตเวิร์คจึงถูกยกเลิก